./data/stoa0275/stoa015/stoa0275.stoa015.opp-lat1.xml
Tertullian
Cum enim dicatmaritos hoc in sollicitudine habere, quemadmodum sibi placeant,non utique de moribus (nam bonam sollicitudinem non suggillaret),et de cultu et ornatu et omni studio formae ad inlecebras moliendassollicitos intellegi velit, de forma autem et cultu  placerecarnalis concupiscentiae ingenium sit, quae etiam stupri causa est,ecquid videtur tibi stupri affine esse secundum matrimonium,quoniam ea in illo deprehenduntur quae stupro competunt? Ipse dominus, Qui viderit, inquit, mulierem ad concupiscendum, iamstupravit eam in corde suo  Qui autem eam ad ducendum viderit,minus an plus fecit? Quid si etiam duxerit? quod non faceret,nisi et ad ducendum concupisset et ad concupiscendum vidisset Nisi si potest duci uxor quam non videris nec concupieris Multum sane interest, maritus an caelebs aliam concupiscat Omnis mulier etiam caelibi alia est, quamdiu aliena, nec peraliud tamen fit marita, nisi per quod et adultera  Leges videaturmatrimonii et stupri differentiam facere, per diversitatem inliciti,non per condicionem rei ipsius  Alioquin quae res et viriset feminis omnibus adest ad matrimonium et stuprum? commixtiocarnis scilicet, cuius concupiscentiam dominus stupro adaequavit Ergo, inquit, iam et primas, id est unas nuptias destruis? Necimmerito, quia et ipsae ex eo constant quod est stuprum  Ideooptimum est homini mulierem non attingere, et ideo virginisprincipalis est sanctitas, quia caret stupri affinitate  Et cum haecetiam de primis et unis nuptiis praetendi ad causam continentiaepossint, quanto magis secundo matrimonio recusando praeiudicabunt?Gratus esto, si semel tibi indulsit deus nubere  Gratusautem eris, si iterum indulsisse illum tibi nescias  Celerumabuteris indulgentia, cum sine modestia uteris  Modestia amodo intellegitur  Non tibi sufficit de summo illo immaculataevirginitatis gradu in secundum recidisse nubendo, sed in tertium adhuc devolveris, et in quartum, et fortassis in plures, postquamin secunda statione continens non fuisti, quia nec prohibereplures nuptias voluit qui de secundis provocandis retractavit  Nubamusigitur quotidie, et nubentes ab ultimo die deprehendamur,tamquam Sodoma et Gomorra, quo die VAE illud super praegnanteset lactantes adimplebitur, id est super maritos et incontinentes;de nuptiis enim uteri et ubera et infantes  Et quando finisnubendi? Credo post finem vivendi